জলের অনেক নাম - অপ, অম্বু, উদক, নীর, পয়ঃ, বারি, সলিল। নামাবলি ঝড়লে আরও অনেক অনেক পাওয়া যাবে। এখন থাক। সেই সঙ্গে জানা আছে, পানি আর ওয়াটার। এদেশে এক সময় একটা প্রথা চালু ছিল। স্ত্রী যে স্বামীগত প্রাণা, সতী - সাধ্বী, তার প্রমাণ স্বরূপ স্বামীর পায়ের বুড়ো আঙুল চোবানো এক বাটি জল, সকালে স্ত্রীকে খেতে হত। আর তারও আগে অবশ্যই স্বামীকে গড় হয়ে প্রণামটি সেরে ফেলতে হত। স্বামীর পায়ের বুড়ো আঙুল চোবানো এক বাটি জল খেলে, বিরাট পুণ্যি অর্জন আর সংসারের ব্যাপক মঙ্গল হত। এ নির্দেশ আসলে মনু না আরও কোন শাস্ত্রকারের, তা তো জানা নেই। তবে পা ধোয়া জলই যে আসলে পাদদোক, এটা ঠিক।